Vita:Labdarúgás a 2010. évi nyári ifjúsági olimpiai játékokon

message: Ezt a szakaszt átvettem a Labdarúgás a 2010-es ifjúsági olimpiai játékokon cikkből, hogy azt törölni lehessen. Mivel nincs forrásolva, egyelőre ideteszem, amíg eldől, beemelhető-e a cikkbe. Áttettem múlt időbe. Erősen másolmánygyanús, de nem találtam meg az eredetijét. – Vépi vita 2020. március 12., 09:57 (CET)
thread_title:  Kvalifikációs rendszer 

message: Szingapúr mindkét nem tornájára automatikusan kijutott azzal, hogy elnyerte a rendezési jogot.
A kvalifikációs rendszer az első olimpián nem a versenyjellegre fektette a hangsúlyt, a FIFA arra szólította fel a konföderációkat, hogy nevezzenek meg egy-egy csapatot, amely képviseli őket Szingapúrban. Ugyanakkor kikötötte azt, hogy az olimpiai részvétel komoly gyakorlati előnnyel járjon a megnevezett országnak, továbbá olyan csapatokat nevezzenek, amelyeknek egyébként nincs komoly esélyük világversenyeken való részvételre. Ezen szempontok figyelembevételével először a CONCACAF végrehajtó bizottsága jelölte ki az általa delegált csapatokat 2009. május 11-ei New York-i ülésén. Ennek értelmében a fiúk versenyében Kuba, a lányokéban Trinidad és Tobago képviseli a konföderációt. Utóbbi számára a jelölés azért is különösen fontos, mert az ország adott otthont a 2010-es női U-17-es labdarúgó-világbajnokságnak néhány hónappal az olimpiát követően, így fokozottan érdekelt női utánpótlásának bővítésében. A OFC 2009. május 20-án jelölte ki az általa küldött két csapatot. A fiúk versenyében Vanuatu nyerte el a jogot a versengésre. Vanuatu a térség egyik erős futballnemzetének számít, 2008-ban az ország nyerte az OFC U-12-es bajnokságát, és igen jól szerepelt a korosztály nem hivatalos világbajnokságaként funkcionáló Danon Kupán, melynek fő védnöke Zinédine Zidane. A lányok tornájára az OFC Pápua Új-Guineát nevezte. Az ország női vonalon igen sikeresnek számít, 2007-ben megnyerte a Dél-Csendes-Óceáni Játékok női labdarúgó-tornáját, és az olimpiai selejtezőn megszorongatta Új-Zélandot is. A FIFA a konföderációkkal történő végső egyeztetéseket követően a 2009-es FIFA Kongresszus alatt hagyta jóvá a résztvevők teljes listáját a Bahama-szigeteken 2009 júniusának elején. E szerint a UEFA helyéért 4 fiú csapat (Albánia, Montenegró, Liechtenstein és San Marino), valamint 4 lánycsapat (Bulgária, Örményország, Moldova és Grúzia) küzd meg jövő tavasszal Nyonban, a UEFA székhelyén. Az AFC a fiúk tornájára Zimbabwe csapatát nevezte. Az ország még soha nem szerepelt sem felnőtt, sem utánpótlás világ-bajnokságokon vagy más tornákon, így számára nagy lehetőség volt a szingapúri esemény. A lányok tornáján Afrikát Egyenlítői-Guinea reprezentálta. Az ország válogatottja nyerte a 2008-as női Afrika-kupát, ám világbajnokságra még soha nem kvalifikálta magát. A CONMEBOL tagországai közül Bolívia vett részt a fiúk tornáján, amely a térség leggyengébb futballnemzetének számít. A lányoknál Chile a résztvevő, amely szintén ritkán jut el világeseményekre, bár 2008-ban itt rendezték a női U-20-as világbajnokságot. A fiúk között Ázsiát Szingapúr képviselhette a rendező jogán, még a lányoknál a csekély női labdarúgó-kultúrával rendelkező Irán nyerte el a részvétel jogát.
thread_title:  Kvalifikációs rendszer